আরিয়ান এফসি
আরিয়ান ফুটবল ক্লাব (আরিয়ানস এবং আরিয়ান উভয় নামেও পরিচিত; স্পনসরশিপের কারণে পূর্বে টেকনো আরিয়ান এফসি) হল কলকাতা, পশ্চিমবঙ্গে অবস্থিত একটি ভারতীয় পেশাদার বহু-ক্রীড়া ক্লাব, যা প্রধানত অ্যাসোসিয়েশন ফুটবল বিভাগের জন্য পরিচিত। ক্লাবটি এশিয়ার প্রাচীনতম লিগ কলকাতা ফুটবল লিগে প্রতিদ্বন্দ্বিতা করে থাকে। ১৮৮৪ সালে "আরিয়ান স্পোর্টস ক্লাব" হিসাবে প্রতিষ্ঠিত, এটি কিছু বছর পরে ফুটবল খেলা শুরু করে, এটিকে এশিয়ার প্রাচীনতম ফুটবল ক্লাবগুলির মধ্যে একটি করে তোলে। এটি ইস্টবেঙ্গল-আরিয়ান মাঠে হোম ম্যাচ গুলো খেলে থাকেন।